139 રનના સરળ લક્ષ્યાંકનો પીછો કરવા ઉતરેલી હૈદરાબાદે બીજી જ ઓવરમાં કેપ્ટન ડેવિડ વોર્નર(6)ને ગુમાવતા મુંબઈ માટે મેચ પર પકડ બનાવાની તક જન્મી હતી પરંતુ ઓપનર શિખર ધવન(62 નોટઆઉટ) તથા મોઝિસ હેનરિક્સ (44)એ જવાબદારીપૂર્ણ બેટિંગ કરી હૈદરાબાદને જીતની નજીક પહોંચાડી દીધું હતું. હેનરિક્સના આઉટ થયા બાદ આવેલો યુવરાજ સિંહ (9) સસ્તામાં આઉટ થઈ ગયો હતો પરંતુ એક છેડો સાચવીને ઊભેલા શિખર ધવને ટીમને 19મી ઓવરમાં જીત અપાવી દીધી હતી. ધવનને તેની મેચ વિનિંગ ઈનિંગ માટે મેન ઓફ ધ મેચ ઘોષિત કરાયો હતો.